Nagladekk eru bönnuð frá 15. apríl - 1. nóvember á hvert þó vera megi að laganna verðir hafi horft í gegnum það að framfylgja þeim reglum undanfarið í ljósi þess hvernig veðurfarið hefur leikið landsmenn . Yfir sumartímann er skylt að aka ekki á negldum vetrardekkjum . Sektir við því að aka á nagladekkjum á tímabilinu 15. apríl til 1. nóvember er kr. 5.000 . Ef negldu dekkin eru auk þess að vera enn undir bílnum eftir 15. apríl , orðin uppslitin eða er skemmd og því háskaleg til aksturs , þá er heimilt að sekta ökumann um allt að kr. 5.000 , - á hvert ónýtt nagladekk sem undir bílnum er . Nú þegar vorið er kannski að koma er því nokkuð í húfi með hverjum degi sem líður þar sem nagladekkin eru höfð undir . Nú er því tími til að taka nagladekkin undan . Einn af fréttabílum Skesshorns fór á dekkjaverkstæði N1 á Akranesi í morgun . Þar var mál manna að nú væri straumurinn að aukast í dekkjaskipti . Nú væri enda komið gott veður eftir óveðurskafla . " Traffíkin var aðeins byrjuð þarna um miðjan mánuðinn en svo versnaði veðrið og þá hætti fólk að koma . Nú er hins vegar allt að fara á fullt í dekkjaskiptunum , " sögðu karlarnir á dekkjaverkstæðinu .